3. การประกอบธุรกิจของแต่ละสายผลิตภัณฑ์

3.1 ลักษณะของบริการ

(1) โรงพยาบาลสมิติเวช สุขุมวิท

  เป็นโรงพยาบาลขนาด 275 เตียง บนเนื้อที่ 10-1-29 ไร่ ตั้งอยู่ที่ 133 สุขุมวิท 49
  แขวงคลองตันเหนือ เขตวัฒนา กรุงเทพมหานคร
  ให้บริการด้านการรักษาพยาบาลทางการแพทย์ครบทุกสาขาโดยคณะแพทย์ผู้
  เชี่ยวชาญในระดับตติยภูมิ (Tertiary Care) ด้วยอุปกรณ์การรักษาที่ทันสมัย
  ครบวงจรและบรรยากาศสถานที่
  ที่อบอุ่น โอ่โถง สะดวกสบาย พร้อมด้วยร้านค้าเอื้ออำนวยความสะดวกต่างๆ
  ให้บริการทั้งผู้ป่วยนอก ผู้ป่วยใน และแผนกฉุกเฉินโดยมีบริการรถ Ambulance ตลอด 24
  ชั่วโมง

  ด้านผู้ป่วยนอก ให้บริการตรวจรักษาผู้ป่วยนอก แผนกอายุรกรรม ศัลยกรรม
  ตรวจรักษาโรคทั่วไปทุกสาขา พร้อมด้วยศูนย์รักษาบำบัดโรคเฉพาะทางต่างๆ (Center of
  Excellences) เช่น สถาบันหัวใจ ศูนย์โรคระบบทางเดินหายใจ
  สถาบันโรคตับและทางเดินอาหาร ซึ่งได้รับการรับรองให้เป็นสถาบันปลูกถ่ายตับ
  สถาบันสุขภาพผิวพรรณ บริการด้านความงาม ศูนย์เลสิกและโรคตา แผนกไต สถาบันกุมารเวช
  ให้บริการในแต่ละสาขาย่อยแก่ผู้ป่วยเด็ก และศูนย์สุขภาพสตรี
  ให้บริการและรับปรึกษาด้านสูติ-นรีเวช ซึ่งผ่านการรับรองเป็น “โรงพยาบาลสายสัมพันธ์
  แม่-ลูก” โดยกระทรวงสาธารณสุข องค์กรยูนิเซฟ และองค์การอนามัยโลก รวมทั้งผ่านการ
  รับรองมาตรฐานระดับทองในโครงการสายใยรักแห่งครอบครัวโดยกรมอนามัย กระทรวง
  สาธารณสุข
  ซึ่งเป็นโรงพยาบาลเอกชนแห่งแรกในประเทศที่ผ่านการรับรองมาตรฐานจากทั้งสององค์กรดังกล่าว

  ด้านผู้ป่วยใน มีหอผู้ป่วยในที่สามารถรองรับได้ 275 ห้อง

  ด้านการแพทย์ มีแพทย์ผู้เชี่ยวชาญครบทุกสาขา โดยแบ่งเป็น แพทย์ประจำ และแพทย์ผู้ใช้บริการ
  รวม 447 ท่าน นอกจากที่กล่าวข้างต้นโรงพยาบาลสมิติเวช สุขุมวิท
  ได้ผ่านการรับรองมาตรฐานคุณภาพโรงพยาบาลจากองค์กรภายในประเทศและระดับสากล ได้แก่
  สถาบันพัฒนาและรับรองคุณภาพโรงพยาบาล (พรพ.) หรือ The Institute of Hospital
  Quality Improvement and Association (HA-Thailand) และองค์กร Joint
  Commission International (JCI)
  อีกทั้งได้ผ่านการรับรองมาตรฐานการดูแลผู้ป่วยเฉพาะโรค 2 โรค (Disease or Condition
  Specific Care) ได้แก่ โรคกล้ามเนื้อหัวใจขาดเลือดเฉียบพลัน (Acute Myocardial
  Infraction) และโรคมะเร็งปอด (Lung Cancer) จาก Joint Commission
  International (JCI) อีกด้วย

  (2) โรงพยาบาลสมิติเวช ศรีนครินทร์

  เป็นโรงพยาบาลขนาด 400 เตียง ในเนื้อที่ 43–0-24.3 ไร่ อาคารสูง 18 ชั้น
  พร้อมที่จอดรถใต้ดินอีก 500 คัน ตั้งอยู่ที่ 488 ถนนศรีนครินทร์ แขวงสวนหลวง เขตสวนหลวง
  กรุงเทพมหานคร ใกล้สนามบินสุวรรณภูมิ มีเส้นทางสัญจรที่เชื่อมต่อกับถนนหลักหลายสาย
  ทั้งถนนพระราม 9 ตัดใหม่ ถนนรามคำแหง ถนนศรีนครินทร์ และทางด่วนพิเศษ (Motor Way)
  ให้บริการด้านการรักษาพยาบาลทางการแพทย์ครบทุกสาขา โดยคณะแพทย์
  ผู้เชี่ยวชาญในระดับตติยภูมิ (Tertiary Care) ด้วยอุปกรณ์การแพทย์ที่ทันสมัยครบวงจร
  พร้อมกับสถานที่ที่โอ่โถง สะดวกสบายพร้อมด้วยร้านค้าเอื้ออำนวยความสะดวกต่างๆ
  ให้บริการผู้ป่วยนอก ผู้ป่วยใน และแผนกฉุกเฉินโดยมีบริการรถ Ambulance ตลอด 24 ชั่วโมง

  โรงพยาบาลได้ขยายขอบเขตการบริการเป็นโรงพยาบาลเด็กสมิติเวช ศรีนครินทร์
  เพื่อให้เป็นสถาบันดูแลสุขภาพของเด็กแบบครบวงจร
  ซึ่งให้บริการคลินิกรักษาโรคเฉพาะทางสำหรับเด็ก และการพัฒนาการของเด็กทุกระยะจนเติบใหญ่
  โดยคณะแพทย์และเจ้าหน้าที่ที่มีความเชี่ยวชาญในการดูแลผู้ป่วยเด็กทั้งร่างกายและจิตใจ
  โรงพยาบาลเด็กสมิติเวช ศรีนครินทร์ มีชื่อเสียงด้านการปลูกถ่ายไขกระดูก (Bone Marrow
  Transplant) และการดูแลอภิบาลผู้ป่วยหนักทารกแรกเกิด

  ด้านผู้ป่วยนอก ให้บริการตรวจรักษาโรคทั่วไปได้ครบทุกสาขาแพทย์ พร้อมด้วยศูนย์รักษาบำบัดโรค
  เฉพาะทาง (Center of Excellence) ในศูนย์ปลูกถ่ายอวัยวะไต การปลูกถ่ายไขกระดูก
  (Bone Marrow Transplant) คลินิกโรคหัวใจ ศูนย์โรคภูมิแพ้ ศูนย์การได้ยิน
  และศูนย์กุมารเวช ศูนย์เด็กพิเศษ ศูนย์ธาลัสซีเมียและโลหิตวิทยาในเด็ก
  ศูนย์การเจริญเติบโตและเบาหวานในเด็ก และอื่นๆ เป็นต้น

  ด้านผู้ป่วยใน มีหอผู้ป่วยในที่สามารถรองรับได้ถึง 400 ห้อง โดยในระยะแรกได้เปิดบริการเพียง
  105 ห้องก่อน

  ด้านการแพทย์ โรงพยาบาลมีแพทย์ผู้เชี่ยวชาญครบทุกสาขา โดยแบ่งเป็น แพทย์ประจำ
  และแพทย์ผู้ใช้บริการ รวม 348 ท่าน โรงพยาบาลสมิติเวช ศรีนครินทร์
  ได้ผ่านการรับรองมาตรฐานคุณภาพโรงพยาบาลจากองค์กรภายในประเทศและระดับสากล ได้แก่
  สถาบันพัฒนาและรับรองคุณภาพโรงพยาบาล (พรพ.) หรือ The Institute of Hospital
  Quality Improvement and Association (HA-Thailand) และองค์กร Joint
  Commission International (JCI)

  (3) คลินิกเวชกรรม

  (3.1) สมิติเวชสุวรรณภูมิ คลินิกเวชกรรม

  ตั้งอยู่ที่บริเวณชั้น 3 ของอาคารผู้โดยสารสนามบินสุวรรณภูมิ
  และส่วนผู้โดยสารขาเข้าบริเวณประตู D2 ให้บริการรักษาพยาบาลผู้ป่วยนอกด้านอายุรกรรมทั่วไป
  ซึ่งมีแพทย์และพยาบาลที่ผ่านการฝึกอบรมด้านการช่วยฟื้นคืนชีพ (Cardio Pulmonary
  Resuscitation) บริการทุกวัน และมีบริการรถ Ambulance ตลอด 24 ชั่วโมง

  (3.2) สมิติเวชรัตนาธิเบศร์ คลินิกเวชกรรม

  ตั้งอยู่ที่ศูนย์การค้าเซ็นทรัล รัตนาธิเบศร์ ให้บริการรักษาพยาบาลผู้ป่วยนอก ด้าน
  อายุรกรรมทั่วไปและกุมารเวช เปิดให้บริการทุกวัน

  (3.3) สมิติเวชแจ้งวัฒนะ คลินิกเวชกรรม

  ตั้งอยู่ที่ The Oasis Plaza ถนนสามัคคี แจ้งวัฒนะ ให้บริการรักษาพยาบาลผู้ป่วยนอก
  ด้านอายุรกรรมทั่วไปและกุมารเวช เปิดให้บริการทุกวัน

  (3.4) สมิติเวชอุดมสุข คลินิกเวชกรรม

  ตั้งอยู่ที่ Top Market สาขาอุดมสุข ให้บริการรักษาพยาบาลผู้ป่วยนอก ด้าน
  อายุรกรรมทั่วไปและกุมารเวช เปิดให้บริการทุกวัน

2.  การตลาดและภาวะการแข่งขัน

  โรงพยาบาลสมิติเวช ให้บริการทางการแพทย์ด้วยมาตรฐานสากลและเทคโนโลยีที่ทันสมัย
  ครอบคลุมตั้งแต่ทารกแรกคลอด เด็ก วัยรุ่น จนถึงผู้สูงอายุ
  โรงพยาบาลมีแพทย์ผู้เชี่ยวชาญเฉพาะทางต่างๆ อาทิ สถาบันหัวใจ สถาบันตับและทางเดินอาหาร
  ศูนย์ระบบทางเดินหายใจ ศูนย์ส่งเสริมสุขภาพ สถาบันสุขภาพผิวพรรณและศัลยกรรมตกแต่ง
  สถาบันกุมารเวชและศูนย์สุขภาพสตรี โดยโรงพยาบาลสมิติเวช สุขุมวิท ได้รับการรับรองจาก
  UNICEF และ WHO ให้เป็นโรงพยาบาลส่งเสริมสายสัมพันธ์แม่ลูก
  อีกทั้งได้ผ่านการรับรองมาตรฐานสายใยรักแห่งครอบครัวระดับทอง โดยกรมอนามัย
  กระทรวงสาธารณสุข โรงพยาบาลสมิติเวช ได้ตระหนักในคุณค่าแห่งการดูแลผู้รับบริการ
  โดยยึดหลักการดูแลเสมือนเป็นบุคคลในครอบครัวเดียวกัน นอกจากนี้ โรงพยาบาลฯ
  ยังเน้นด้านการศึกษาและวิจัยทางการแพทย์เพื่อส่งเสริมการพัฒนาในวิชาชีพแพทย์และบุคลากรทางการแพทย์
  รวมทั้งการพัฒนาระบบคุณภาพในการบริการอย่างต่อเนื่อง
  โดยได้รับการรับรองคุณภาพโรงพยาบาลจากองค์กรในประเทศ Hospital Accreditation
  (HA) จากภาคีพัฒนาและรับรองคุณภาพโรงพยาบาลและมาตรฐานสากลจาก Joint
  Commission International ประเทศสหรัฐอเมริกา จากผลการดำเนินงานตลอด 3
  ทศวรรษ เป็นสิ่งยืนยันว่า โรงพยาบาลสมิติเวช เป็นที่ยอมรับของสังคมและชุมชนอย่างต่อเนื่อง

(1) ภาวะการแข่งขันโดยรวม

ปัจจุบันการแข่งขันในด้านการตลาดโรงพยาบาลเพิ่มสูงขึ้นอย่างมีนัยสำคัญ เนื่องจากปัจจัยต่างๆ อาทิ ต้นทุนการรักษาและบริการเพิ่มสูงขึ้น การตรวจวินิจฉัยเพื่อหาสาเหตุของโรคด้วยเทคโนโลยีนำสมัย มีผลให้ค่าใช้จ่ายสูงขึ้นตามด้วย โรงพยาบาลต่างๆ พยายามสร้างภาพลักษณ์ความเป็นผู้เชี่ยวชาญในสาขาต่างๆ มากขึ้น เนื่องจากผู้ป่วยต้องการพบแพทย์เฉพาะทาง และยินดีที่จะจ่ายค่ารักษาที่สูงขึ้น ขณะเดียวกันก็มีความคาดหวังในผลการรักษาที่สูงตามด้วยเช่นกัน โรงพยาบาลระดับแนวหน้าจึงพยายามที่จะรักษาฐานลูกค้ากลุ่มบนไว้ โรงพยาบาลต่างๆ พยายามพัฒนาตนเองทั้งในส่วนบริการผู้ป่วยนอกและบริการผู้ป่วยในให้เกิดความจูงใจต่อลูกค้า จะเห็นว่าแม้แต่ในห้องพักผู้ป่วยยังให้บริการในระดับใกล้เคียงกับโรงแรมห้าดาว นอกจากนี้การแข่งขันในส่วนผู้ป่วยที่มีประกันสุขภาพต่างก็ทวีความรุนแรงขึ้น เนื่องจากตลาดประกันสุขภาพทั้งในประเทศและต่างประเทศเติบโตขึ้นอย่างเห็นได้ชัดและเป็นธุรกิจที่มีส่วนแบ่งทางการตลาดใหญ่ขึ้นทุกปี

อุปทาน (supply) ในการบริการทางการแพทย์โดยเฉพาะอย่างยิ่งโรงพยาบาลเอกชน ดูเหมือนจะเกินความต้องการ หากทว่ายังมีปัจจัยเสริมให้ธุรกิจโรงพยาบาลเอกชนขยายตัวอย่างต่อเนื่อง อาทิเช่น ลักษณะประชากรเปลี่ยนแปลงไป กลุ่มผู้สูงอายุมีจำนวนเพิ่มมากขึ้น ครอบครัวมีลักษณะเล็กลง ลูกค้ามีการศึกษาและมีฐานะการเงินที่มั่นคงขึ้น ทำให้มีความต้องการบริการทางด้านการแพทย์และสาธารณสุขที่แตกต่างตามสถานภาพทางการเงินของครอบครัวที่เปลี่ยนไป นอกจากนี้ในภาวะเศรษฐกิจซบเซา ทำให้ผู้บริหารธุรกิจโรงพยาบาลขยายธุรกิจเพื่อสร้างมูลค่าเพิ่มมากกว่าดอกเบี้ยเงินฝากในปัจจุบัน

(2) กลุ่มเป้าหมาย

  โรงพยาบาลสมิติเวช ได้รับความไว้วางใจจากผู้ใช้บริการอย่างต่อเนื่อง กลุ่มลูกค้าของบริษัทฯ
  ส่วนใหญ่เป็นคนที่รักและห่วงใยสุขภาพตนเอง ที่มีฐานะปานกลางจนถึงสูง
  เป็นผู้ที่พักอาศัยและทำงานในกรุงเทพฯ โดยเฉพาะแถบสุขุมวิท และด้านตะวันออกของกรุงเทพฯ
  และยังครอบคลุมถึงภาคตะวันออกของประเทศไทย เช่น จังหวัดสมุทรปราการ ชลบุรี
  ฉะเชิงเทรา จันทบุรี ระยอง และจากการพัฒนาโครงข่ายการจราจรของระบบทางหลวง เช่น
  ถนนมอเตอร์เวย์ กรุงเทพฯ-ชลบุรี และวงแหวนรอบนอก ทำให้
  โรงพยาบาลมีคนไข้มาจากจังหวัดอื่น ๆ เช่น นนทบุรี ปทุมธานี นครราชสีมา เป็นต้น
  นอกจากกลุ่มลูกค้าในประเทศแล้ว บริษัทฯ ยังมีลูกค้าชาวต่างประเทศที่อาศัยอยู่ในประเทศไทย
  และที่อาศัยอยู่ในต่างประเทศได้แก่ ชาวญี่ปุ่น เกาหลี อเมริกัน ยุโรป อินเดีย เนปาล กัมพูชา
  ภูฐาน สาธารณรัฐพม่า เป็นต้น รวมทั้งผู้โดยสารที่ใช้บริการสนามบินสุวรรณภูมิอีกด้วย

  ผู้มาใช้บริการของบริษัทฯ อาจจำแนกเป็นประเภทต่าง ๆ ได้ดังนี้

-   ประชาชนทั่วไปที่มาใช้บริการด้วยตนเอง

-   กลุ่มผู้ใช้บริการในรูปของบริษัทหรือองค์กรที่มีสัญญากับบริษัทฯ
    ในการให้บริการตรวจสุขภาพหรือมีประกันสุขภาพให้แก่พนักงานขององค์กร

-   กลุ่มลูกค้าชาวต่างประเทศที่พำนักอยู่ในประเทศไทย

-   กลุ่มลูกค้าที่อาศัยอยู่ในต่างประเทศและกลุ่มนักท่องเที่ยวชาวต่างประเทศ

-   กลุ่มลูกค้าบริษัทประกันชีวิตและสุขภาพ

-   ผู้ป่วยที่ได้รับคำแนะนำของแพทย์จากสถานพยาบาลอื่นให้มาบำบัดรักษาโรคเฉพาะทาง
    (Referral Patient)

  (3) นโยบายด้านการตลาด

  นับตั้งแต่ปี 2547 เป็นต้นมา เป็นช่วงเวลาที่บริษัทฯ
  ได้เข้าสู่กระบวนการปรับตัวในเชิงธุรกิจเป็นอย่างมาก นโยบายด้านการตลาด
  รวมถึงกลยุทธ์ทางการตลาดได้มีการพัฒนามาเป็นลำดับ โดยเน้นการบริการทางการแพทย์
  และพยาบาลที่เป็นเลิศ อันเป็นหนึ่งในวิสัยทัศน์ของบริษัทฯ ดั้งนั้น
  นโยบายด้านการตลาดจึงเป็นกลไกสำคัญในการนำมาซึ่งลูกค้าใหม่ และรักษาฐานลูกค้าเก่า
  ดังต่อไปนี้

-   รักษาความเป็นผู้นำด้านการแพทย์ และเทคโนโลยีที่เกี่ยวข้องทางด้านการแพทย์

-   สร้างพันธมิตรทางธุรกิจเพื่อเสริมสร้างความเข้มแข็งในการบริการทางการแพทย์

-   ให้ความชัดเจนด้านค่ารักษาพยาบาลแก่ลูกค้า
    เพื่อให้เกิดความเข้าใจที่ถูกต้องต่อค่าใช้จ่ายที่เกิดขึ้น ซึ่งรวมถึงค่าใช้จ่ายด้านการแพทย์
    การพยาบาล เภสัชกรรมและบริการอื่นๆ

-   พัฒนาระบบคุณภาพในการบริการ
    เพื่อสร้างความสัมพันธ์ที่ดีเสมือนหนึ่งลูกค้าคือบุคคลในครอบครัวหรือญาติสนิทและเพื่อให้ลูกค้าเกิดความพึงพอใจสูงสุด

-   พัฒนาการตลาดที่เข้าถึงลูกค้า
    และลูกค้าสามารถติดต่อเข้าถึงโรงพยาบาลอย่างรวดเร็วโดยไม่จำกัดเฉพาะในชุมชนใกล้เคียงหรือในประเทศ

-   พัฒนาการตลาดต่างประเทศอย่างต่อเนื่องให้สอดรับนโยบาย Medical Hub of Asia

-   ร่วมรับผิดชอบและเป็นส่วนหนึ่งของชุมชนและสังคมโดยรวม (Corporate Social
    Responsibility) สร้างชุมชนแข็งแรง

3.3 การจัดหาผลิตภัณฑ์หรือบริการ

  (1) กำลังการผลิต

+---------------------------------------+---------+---------+---------+
| กำลังการผลิต                            | 2551    | 2550    | 2549    |
+---------------------------------------+---------+---------+---------+
| กำลังให้การบริการเต็มที่                    |         |         |         |
+---------------------------------------+---------+---------+---------+
| ผู้ป่วยใน (จำนวนเตียง/วัน)                 | 675     | 675     | 675     |
+---------------------------------------+---------+---------+---------+
| ผู้ป่วยนอก (จำนวนราย)                    | 1,      | 1,      | 1,      |
|                                       | 095,000 | 095,000 | 095,000 |
+---------------------------------------+---------+---------+---------+
| กำลังการให้บริการที่มีอยู่                    |         |         |         |
+---------------------------------------+---------+---------+---------+
| ผู้ป่วยใน (จำนวนเตียง/วัน)                 | 318     | 320     | 300     |
+---------------------------------------+---------+---------+---------+
| ผู้ป่วยนอก (จำนวนราย)                    | 730,000 | 730,000 | 730,000 |
+---------------------------------------+---------+---------+---------+
| ปริมาณการให้บริการจริง                    |         |         |         |
+---------------------------------------+---------+---------+---------+
| ผู้ป่วยใน (จำนวนเตียง/วัน)                 | 206     | 183     | 171     |
+---------------------------------------+---------+---------+---------+
| ผู้ป่วยนอก (จำนวนราย)                    | 855,820 | 711,933 | 678,652 |
+---------------------------------------+---------+---------+---------+
| การใช้กำลังกา                           |         |         |         |
| รให้บริการเปรียบเทียบกับกำลังการให้บริการเต็มที่ |         |         |         |
+---------------------------------------+---------+---------+---------+
| ผู้ป่วยใน (%)                            | 31      | 27      | 25      |
+---------------------------------------+---------+---------+---------+
| ผู้ป่วยนอก (%)                           | 78      | 65      | 62      |
+---------------------------------------+---------+---------+---------+
| การใช้กำลังกา                           |         |         |         |
| รให้บริการเปรียบเทียบกับกำลังการให้บริการที่มีอยู่ |         |         |         |
+---------------------------------------+---------+---------+---------+
| ผู้ป่วยใน (%)                            | 65      | 57      | 57      |
+---------------------------------------+---------+---------+---------+
| ผู้ป่วยนอก (%)                           | 117     | 98      | 93      |
+---------------------------------------+---------+---------+---------+
| อัตราการเพิ่ม (ลด) ของปริมาณการให้บริการจริง |         |         |         |
+---------------------------------------+---------+---------+---------+
| ผู้ป่วยใน (%)                            | 13      | 7       | 3       |
+---------------------------------------+---------+---------+---------+
| ผู้ป่วยนอก (%)                           | 20      | 5       | 8       |
+---------------------------------------+---------+---------+---------+

(2) การจัดหาผลิตภัณฑ์เพื่อบริการ

 องค์ประกอบที่สำคัญในการให้บริการของบริษัทฯ สรุปได้ดังนี้

1.  คณะแพทย์ผู้เชี่ยวชาญที่ให้ความไว้วางใจในการปฏิบัติหน้าที่และร่วมมือกับบริษัทฯ

2.  บุคลากรทุกแผนก ซึ่งเป็นกำลังสำคัญในการสนับสนุนให้การบริการดำเนินไปอย่างมีประสิทธิภาพ

3.  อุปกรณ์การแพทย์ อุปกรณ์สำนักงาน และระบบ Office Automation ที่ทันสมัย
    รวมทั้งระบบเทคโนโลยีสารสนเทศที่มีประสิทธิภาพ

4.  สถานที่ประกอบการที่เพียงพอและทันสมัย

5.  ยาและเวชภัณฑ์ ซึ่งบริษัทฯ สั่งซื้อจากบริษัทผู้แทนจำหน่ายยาที่เป็น Original ส่วนใหญ่
    และบางส่วนผลิตในประเทศ

(3) ผู้จัดจำหน่ายผลิตภัณฑ์

ปัจจุบัน บริษัทฯ จัดซื้ออุปกรณ์การแพทย์ ยา และเวชภัณฑ์จากบริษัทผู้แทนจำหน่ายในประเทศ
โดยไม่มีสัญญาจัดจำหน่ายที่มีนัยสำคัญ หรือผูกขาดกับผู้จัดจำหน่ายรายหนึ่งรายใด
สำหรับผู้จัดจำหน่ายที่มียอดจัดซื้อมากกว่าร้อยละ 10 ของยอดจัดซื้อ ณ วันที่ 31 ธันวาคม 2551
ได้แก่

-   Zuellig Pharma Co., Ltd. จำนวน 23.43%

-   Diethelm Co., Ltd. จำนวน 13.54%

(4) กระบวนการกำจัดวัตถุดิบเหลือใช้

วัตถุดิบเหลือใช้ในกิจการที่อาจส่งผลกระทบต่อสิ่งแวดล้อม ซึ่งบริษัทฯ
มีมาตรการป้องกันเพื่อลดผลกระทบสรุปได้ดังนี้

(4.1) มลพิษจากวัตถุสิ่งของ

เกิดจากวัสดุเหลือใช้และขยะมูลฝอย เช่น ผ้า พลาสติก เศษอาหาร โลหะ เศษกระดาษ
อาจก่อแก๊สเสียส่งกลิ่นเหม็น และการแพร่ขยายของเชื้อโรค บริษัทฯ
ได้รวบรวมจัดเก็บตามขั้นตอนดังนี้

-   วัสดุ อุปกรณ์ที่เป็นกล่องกระดาษ ขวดพลาสติก ทำการคัดแยกไว้เพื่อรอจำหน่าย

-   วัสดุ อุปกรณ์ เศษวัสดุต่างๆ ทำการแยกไว้ เพื่อรอกรุงเทพมหานคร
    มาจัดเก็บหรือจัดจ้างผู้อื่นมาขนไปทำลายให้ถูกต้องตามวิธีการ

-   ขยะมูลฝอยทั่วไปใส่ถุงพลาสติกสีดำมัดปากถุงแน่นหนา
    แล้วรวบรวมจัดเรียงใส่ถังคอนเทนเนอร์ของกรุงเทพมหานคร เพื่อมานำไปกำจัดอีกครั้งหนึ่ง

-   ขยะมูลฝอยติดเชื้อได้แยกไว้ต่างหาก ไม่รวมกับขยะธรรมดา โดยจัดเก็บใส่ถุงพลาสติกสีแดง
    ซึ่งพิมพ์ข้างถุงเป็นสัญญลักษณ์สีดำบนพื้นแดงและมีระบุคำว่า BIOHAZARD WASTE
    (มูลฝอยติดเชื้อ) พร้อมกับมัดปากถุงอย่างแน่นหนา
    และบรรจุลงกล่องกระดาษและติดสติกเกอร์ที่มีสัญลักษณ์เช่นเดียวกับถุงขยะ
    พร้อมทั้งปิดเทปกาวไว้แน่น แล้วนำไปเรียงไว้ที่ห้องเก็บขยะติดเชื้อ
    ซึ่งเจ้าหน้าที่ของบริษัทกรุงเทพธนาคม จำกัด จะเข้ามาจัดเก็บและนำไปกำจัดให้ถูกต้องอีกครั้ง

-   ขยะที่เป็นเศษอาหาร จัดเก็บใส่ภาชนะเป็นถัง จะมีผู้มารับไปกำจัดให้ทุกวัน

    2.  มลพิษทางน้ำ

เกิดจากการชำระล้างและระบายของเสียทิ้ง เช่น การชำระล้างภายในห้องน้ำ
การขับถ่ายของเสียทิ้ง การล้างวัสดุอุปกรณ์ต่างๆ อาจก่อให้เกิดการหมักหมม ขังเน่าเป็นก๊าซเสีย
และการแพร่ขยายของเชื้อโรคทางน้ำ ซึ่งบริษัทฯได้ติดตั้งระบบบำบัดน้ำเสียต่างๆ
ให้ได้ค่าตามมาตรฐานของกรมวิทยาศาสตร์ เพื่อลดมลพิษทางน้ำก่อนปล่อยลงท่อเทศบาล

3.  มลพิษทางอากาศและเสียง

เกิดจากเครื่องจักรกลต่างๆ เช่น Chiller, Generator และ Motor Pump ที่อยู่ในห้อง
Machine Room ก่อนที่ช่างจะเข้าปฏิบัติงานในห้องดังกล่าวทุกครั้ง จะต้องใส่ Ear Plug
ที่ติดตั้งอยู่หน้าห้อง ซึ่งจะป้องกันเสียงได้ระดับหนึ่ง
รวมทั้งเสียงที่เกิดจากเครื่องยนต์ของยานพาหนะชนิดต่างๆ เช่น รถยนต์ จักรยานยนต์
โดยการขับเคลื่อน เผาไหม้ ก่อให้เกิดเขม่า ฝุ่นละออง และก๊าซบางส่วนผสมในอากาศ
และเสียงรบกวน ซึ่งบริษัทฯ ได้ติดตั้งและจัดให้มีอุปกรณ์ เครื่องมือ เครื่องจักรสำหรับควบคุม กำจัด
และขจัดมลพิษตามที่หน่วยงานควบคุมมลพิษกำหนด

(4.4) มาตรการป้องกันอื่นๆ

-   บริษัทฯ ได้จัดจ้างบริษัทที่มีความชำนาญเฉพาะทางเข้ามาตรวจสอบ ควบคุม แก้ไข
    เปลี่ยนแปลง ปรับปรุง หรือซ่อมแซม เพื่อให้เกิดผลกระทบต่อสิ่งแวดล้อมน้อยที่สุด
    ตามที่กำหนดในพระราชบัญญัติ “ส่งเสริมและรักษาสิ่งแวดล้อมแห่งชาติ”
    นอกเหนือจากการควบคุมดูแล บำรุงรักษาอย่างสม่ำเสมอ โดยเจ้าหน้าที่ของบริษัทฯ

-   จัดหรือส่งฝึกอบรมเจ้าหน้าที่ผู้เกี่ยวข้องให้มีความรู้
    ความเข้าใจในเรื่องผลกระทบต่อสิ่งแวดล้อม ตลอดจนวิธีปฏิบัติ ควบคุม ป้องกันอย่างถูกต้อง

-   รณรงค์ให้เจ้าหน้าที่จัดทำกิจกรรม 5 ส.

-   บำรุงรักษาเครื่องมือ อุปกรณ์ต่างๆ ให้อยู่ในสภาพแวดล้อมพร้อมใช้งาน ตลอดเวลา

-   เข้าร่วมโครงการเพื่อประหยัดพลังงานของชาติ
    ตามแผนอนุรักษ์พลังงานในอาคารควบคุมของการพัฒนาและส่งเสริมพลังงานในปี 2540

    4.  งานที่ยังไม่ส่งมอบ

-ไม่มี-